Assalamu’alaiku wrwb
Syukur jo puji kito panjekkan ka Hadirat Allah
Swt ateh sugalo rahmat jo karunianyo kapado
kito, Shalawaik sarato Salam kito kirimkan ka
pado Junjuangan kito nabi Muhammad Saw, kito
harok
kan supaat nyo di ari akhir isuak.
Nak kanduang Ilham Rhamadhan.
Indak bapanjang Jo baleba bana, ayah bukak
pitaruah nangko.
Baa mangko ayah bapituaruah jo bapasan disiko
nak, saba nak kok ayah curah kan bana kini ka
anak alun lai jaleh di anak, tapi ko ayah ba
pitaruah di siko nak, isuak lai dapek anak baco
taruih, bia anak lai indak lupo, ciek lai nak dek
ayah bapitaruah di siko dek pangana indak sakali
tumbuah nak, banyak nan ayah talupo, jadi kok
ayah bapitaruah di siko nak, bia kok ado nan
takana nak ayah sampaikan lai dapek ayah
tukuak ari ka ari jo ayah tambah maso ka maso.
Kok gadang anak isuak lai dapek anak baco, amal
kan bana tu dek anak.
Nak kanduang Sibiran Tulang
Ayah caliak ari ka ari, anak ba tambah gadang
juo, nan kini nangko anak alah 8 bulan maunyi
dunia nangko, itu tando kontrak lah bapakai, lah
ba kurang jatah anak 8 bulan di dunia nangko.
Nak kanduang janyo Ayah
Indak di arok ameh jo perak nak, guno anak
kami gadang kan, sikolah mangaji kami
masuakkan , itu utang amanaik dari tuhan, wajib
tu di kami rang tuo mambayia nyo nak, tapi
samantang pun ba itu nak, kok tuo kami ko
isuak, kok badan indak talok manggabai lai, tantu
ka anak tampek mamintak, anyo sakadar untuak
makan jo minum, indak do labiah dari itu nak,
tapi asa lai talok juo manggagai indak do taniaik
untuak itu nak.
Bilo isuak kami kok mati nak, di anak bana ta
pacik pintu kubua, Sasuai bana jo Ajaran ugamo
kito “ Kok mati anak cucu Adam, putuih sugalo
amalan di dunia, kecuali 3 parakaro, nan partamo
Sadakah Jariah, nan kaduo ilmu nan bamamfaat,
nan katigo du’a anak nan saleh”
Baa mangko ayah kecek di anak ta pacik pintu
kubua, nan duo partamo sidakah jariah nan kadi
baco nak, dek iduik payah kini, bansaik mularaik
urang imbaukan, tantu kok indak cukuik sidakah
nan kami bari kan, baitu pulo ilmu nan
bermamfaat, nan kami nangko bukan urang
cadiak pandai, indak pulo alim ulama nak,
mangko apolah nan kadipakai ilmu nan dari kami
nangko, nan ado anyo anak surang, nan ka
mamacik pintu kubua.
Oi nak kanduang buah hati ayah…
Danga dek anak ayah curahkan, simak kan bana
ciek ciek, sado nan ayah tau nak ayah curah kan,
kok ado ayah talupo patuik di anak batanyo ka
urang pandai,
Nan ukatu kini ko nak, satantang badan diri anak,
anak iyo bukan urang minang saluruh nyo nak,
nan sakarek darah anak datang dari jawa nak,
tapi samantang pun baitu nak, anak paralu tau
nak, adaik minang nangko, sabab anak urang
minang juo nak walau pun saparo, tapi ukan
ayah nak marabuik anak dari mandeh nak, anak
subananyo sabana kayo nak, dapek baraja jo
adaik jawa nak bias pulo baraja sacaro minang
nak, di ma lai ka kurangnyo badan anak, tingga
di anak amalkan.
...... Ayah sambuang bisauak Nak
-
cym_Latn min_Latn min_Latn min_Latn min_Latn ace_Latn min_Latn ace_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn zsm_Latn min_Latn unk